গুৱাহাটীঃ ৰাজ্যত 'কা' বিৰোধী আন্দোলনৰ সমান্তৰালকৈ চৰ্চিত হৈ পৰিছে মাওবাদ প্ৰসংগ। শেহতীয়াকৈ মাওবাদীৰে জড়িত থকাৰ সন্দেহত 'কা' বিৰোধী আন্দোলনত ছাত্ৰ সমাজক নেতৃত্ব দিয়া কটন বিশ্ববিদ্যালয়ৰ প্ৰাক্তন সাধাৰণ সম্পাদক প্ৰাঞ্জল কলিতালৈ ৰাষ্ট্ৰীয় তদন্তকাৰী সংস্থা চমুকৈ NIA-ই দিয়া চমনে ছাত্ৰ সমাজৰ লগতে বৌদ্ধিক মহলতো প্ৰতিক্ৰিয়াৰ সৃষ্টি কৰিছে। বহুতেই এতিয়া প্ৰশ্ন কৰিছে যে জেএনইউ, জামিয়া-মিলিয়া, যাদৱপুৰ বিশ্ববিদ্যালয়কে আদি কৰি দেশৰ আগশাৰীৰ উচ্চ শিক্ষাৰ প্ৰতিষ্ঠানসমূহৰ পিছত এইবাৰ অসম তথা উত্তৰ-পূবৰ আগশাৰীৰ শিক্ষানুষ্ঠান কটন বিশ্ববিদ্যালয়ো চৰকাৰী ৰোষত পৰিছে নেকি?
শ্বাহিনবাগত বন্দুক চলোৱা কপিল গুজ্জৰক লৈ কাৰ ৰাজনীতি?
নতুন দিল্লীঃ নাগৰিকত্ব সংশোধনী আইনক লৈ সমগ্ৰ দেশতে বৰ্তমানো অব্যাহত আছে উত্তেজনা। দিল্লীৰ শ্বাহিনবাগ। উচ্চতম ন্যায়ালয়ৰ পৰা মাত্ৰ ১৩-১৪ কিলোমিটাৰ দূৰত্বৰ এই ঠাইখনত বৰ্তমানো আইনখনক লৈ উত্তেজনা শাম কটা নাই। মহিলা, শিশু বৃদ্ধকে আদি কৰি শ্বাহিনবাগৰ সমূহ জনতা ৰাজপথত। তেওঁলোক নিজৰ দাবীত অটল যে এই আইন বাতিল নকৰা পৰ্যন্ত প্ৰতিবাদ চলিয়েই থাকিব। শাসকপক্ষয়ো সৰ্বক্ষমতা প্ৰয়োগ কৰি সেই স্থানৰ পৰা তেওঁলোকক বিতাড়িত কৰাৰ প্ৰচেষ্টা অব্যাহত ৰাখিছে।
নতুন দিল্লীঃ এতিয়াও মন্দাৱস্থাৰ সন্মুখীন হৈয়ে আছে দেশৰ অৰ্থনীতি। ক্ৰমাগতভাৱে দ্বিতীয়খন বৈঠকত 'ৰেপো ৰেট' সলনি নকৰাৰ সিদ্ধান্ত গ্ৰহণ কৰি বৃহস্পতিবাৰে এই কথা সদৰী কৰিছে ৰিজাৰ্ভ বেংক অব ইণ্ডিয়াই। চলিত বিত্তীয় বৰ্ষৰ অন্তিমখন মুদ্ৰা নীতিৰ বৈঠকত কেন্দ্ৰীয় বেংকটোৱে পূৰ্বৰ ৫.১৫ শতাংশ হিচাপতে অপৰিৱৰ্তিত ৰাখে ৰেপো ৰেট।
নতুন দিল্লীঃ ফেচবুককে আদি কৰি সকলো ধৰণৰ ছ'চিয়েল মিডিয়া একাউণ্টৰ সৈতে আধাৰ কাৰ্ড লিংক কৰিবলৈ নতুন আইন প্ৰণয়ন কৰিব বুলি নেটিজেনসকল শংকিত হৈ থকাৰ সময়তে তেনে ধৰণৰ সম্ভাৱনা নুই কৰিছে কেন্দ্ৰ চৰকাৰে। বুধবাৰে কেন্দ্ৰীয় চৰকাৰে এক বিবৃতি যোগে স্পষ্ট কৰি দিছে যে ছ'চিয়েল মিডিয়াৰ একাউণ্টসমূহৰ ওপৰত শেন দৃষ্টি ৰাখিবলৈ আধাৰ কাৰ্ড সংযোগৰ কোনো পৰিকল্পনা এই মুহূৰ্তত চৰকাৰে গ্ৰহণ কৰা নাই।
কৰ্দৈবোৰ নুচুবলৈ কৈ এজোপা কৰ্দৈত কোনে কিয় আঁৰিলে ফলক?
গুৱাহাটী/বৰপেটাঃ জুইত জাহ গৈছে আমাজন, অষ্ট্ৰেলিয়া। ছুইডেনত উচুপি উঠিছে ১৭ বছৰীয়া গ্ৰেটা থুনবাৰ্গ। NAS DAILYৰ ভিডিঅ'ৰ জৰিয়তে পুনৰ বিশ্বব্যাপী বৃক্ষ ৰোপণৰ আন্দোলনক আগুৱাই লৈ গৈছে অৰণ্য মানৱ যাদৱ পায়েঙে। এইবোৰৰ সমান্তৰালভাৱে যোৱা দুদিন ধৰি অসমৰ ছ'চিয়েল মিডিয়াত চৰ্চিত হৈ পৰিছে এখন ফটো। ফটোখনত আছে এজোপা গছ, হাতে লিখা এখন ফলক আৰু গছজোপাৰ পিছফালে এখন দোকান। কিন্তু সকলোৰে মনত প্ৰশ্ন ফটোখন কোন ঠাইৰ? গজজোপাত কিয় আঁৰি দিয়া হৈছে হাতে লিখা বিশেষ ফলকখন? কোনে আঁৰি দিছে সেই ফলক?
গুটখাৰ ওপৰত নিষেধাজ্ঞা! দোকানত কিয় পোৱা যায় কেপি, ৰজনীগন্ধা?
গুৱাহাটীঃ গুটখা, পাণ-মচলা এবছৰৰ বাবে নিষিদ্ধ কৰাৰ চৰকাৰী নিৰ্দেশনাটো আপোনাৰ মনত আছে নে? চৰকাৰ সংশ্লিষ্ট বিভাগেই সম্ভৱতঃ পাহৰিলে এই বিষয়ে। নিৰ্দেশনা ওলোৱাৰ তিনিমাহ পিছতো নিৰ্দেশনা কাৰ্যকৰীকৰণৰ নহ'ল কোনো ব্যৱস্থা। বিভাগৰ হেমাহিয়ে পুনৰবাৰ প্ৰতিপন্ন কৰিলে চৰকাৰী তৎপৰতাৰ আন্তঃসাৰশূন্যতা। জনস্বাস্থ্য প্ৰতি অসম চৰকাৰ কিমান দায়বদ্ধ?
নতুন দিল্লীঃ নতুনকৈ নিৰ্মাণ কাৰ্য চলি থকা সংসদ ভৱনৰ সৈতে প্ৰধানমন্ত্ৰীৰ বাসভৱনক সংযোগ কৰা হ'ব সুৰংগ পথেৰে। একমাত্ৰ প্ৰধানমন্ত্ৰীৰ আহ-যাহৰ বাবেই ব্যৱহাৰ কৰা হ'ব এই সুৰংগ পথ। প্ৰধানমন্ত্ৰীৰ নিৰাপত্তা ব্যৱস্থা অধিক সুনিশ্চিত কৰি তুলিবলৈকে এই পৰিকল্পনা কৰা হৈছে বুলি জনাইছে চৰকাৰী সূত্ৰই।
কাৰ ভুলৰ বাবে সাহিত্য সভাৰ স্মৃতিগ্ৰন্থত ভুল হ'ল মুখ্যমন্ত্ৰীৰ নাম?
গুৱাহাটীঃ স্মৃতিগ্ৰন্থ কেৱল মাত্ৰ কিছুমান লেখাৰ সমষ্টি নহয়। সভা, প্ৰতিষ্ঠা দিৱস, অধিৱেশন আদিৰ সৈতে সংগতি ৰাখি প্ৰকাশ কৰি উলিওৱা স্মৃতিগ্ৰন্থসমূহৰ সাহিত্যিক মূল্যৰ লগতে আছে সময়ক ধৰি ৰাখিব পৰা শক্তি। সেয়ে সৰু-বৰ প্ৰতিটো অনুষ্ঠান বা সভা-সমিতি আদিৰেই স্মৃতিগ্ৰন্থৰ আছে অপৰিসীম গুৰুত্ব। তাতে যদি স্মৃতিগ্ৰন্থখন অসম সাহিত্য সভাৰ অধিৱেশনৰ হয় তেন্তে সেইখন স্মৃতিগ্ৰন্থ কিমান বিশেষ সেয়া নকৈ কোৱাৰ প্ৰয়োজনেই নাই।
বেইজিংঃ সংহাৰ ৰূপ ধাৰণ কৰা কৰ'না ভাইৰাছৰ কবলৰ পৰা সৰ্বসাধাৰণক সুৰক্ষা দিবৰ বাবে চীনৰ চৰকাৰে দহ দিনৰ ভিতৰত নিৰ্মাণ কৰি উলিওৱা বিশেষ চিকিৎসালয়খনত সোমবাৰৰ পৰা আৰম্ভ হৈছে চিকিৎসা সেৱা। উহান (Wuhan) চহৰত নিৰ্মাণ কৰা হোৱা এই চিকিৎসালয়খনত একেলগে ১৫০০ ৰোগীক চিকিৎসা প্ৰদান কৰিব পৰা ব্যৱস্থা ৰখা হৈছে।
বেইজিংঃ কৰ'না ভাইৰাছৰ আতংকই চীনৰ লগতে আতংকিত কৰি তুলিছে সমগ্ৰ বিশ্ববাসীকে। চুবুৰীয়া দেশখনত ভাইৰাছবিধৰ ফলত মৃত্যু হোৱা লোকৰ সংখ্যা ক্ৰমাৎ বৃদ্ধি পাই আছে। শেহতীয়া বাতৰি অনুযায়ী সোমবাৰে উক্ত ভাইৰাছত আক্ৰান্ত হৈ মৃত্যু মুখত পৰা লোকৰ সংখ্যা ৩৬১ জনলৈ বৃদ্ধি হৈছে।
এই ভাইৰাছে ইতিমধ্যে চীনৰ কাষৰীয়া দেশসমূহলৈ বিয়পি যোৱাৰ সম্ভাৱনা প্ৰকট হৈ উঠাৰ পৰিপ্ৰেক্ষিতত উক্ত দেশসমূহৰ সৈতে যোগাযোগ সীমিত কৰাৰ বাবে চীনৰ চৰকাৰে ব্যৱস্থা গ্ৰহণ কৰিছে। চীনৰ হোৱেই জিলাত এই ভাইৰাছে মহামাৰীৰ ৰূপ ধাৰণ কৰিছে। বৰ্তমানলৈ হোৱেই জিলাতে আক্ৰান্ত লোকৰ সংখ্যাৰ লগতে মৃতকৰ সংখ্যাও সৰ্বাধিক।
আমাৰ লক্ষ্য 'News Next One'ক মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা। কিন্তু আপোনাৰ আৰ্থিক সহায় অবিহনে মুক্ত আৰু স্বতন্ত্ৰ সাংবাদিকতা কৰাতো আমাৰ পক্ষে অসম্ভৱ। সোঁতৰ বিপৰীতমুখী এই সাংবাদিকতাৰ ধাৰা অব্যাহত ৰাখিবলৈ আমাক আৰ্থিকভাৱে সহায় কৰক। আমাৰ বেংক একাউণ্ট নম্বৰঃ NEWSNEXTONE.COM, A/C No: 50200046365374, IFSC: HDFC0000758, HDFC BANK, Noonmati Branch।
প্ৰকৃতাৰ্থত আপোচহীন বাতৰি পৰিৱেশনৰ লক্ষ্যৰে বিশ্বব্যাপী গঢ়ি উঠা Independent & Nonprofit সাংবাদিকতাৰ আন্দোলনত ভাগ লোৱা অসমীয়া ভাষাৰ অনলাইন সংবাদ প্ৰতিষ্ঠান News Next One। সততা আৰু দায়ৱদ্ধতাসহকাৰে সাংবাদিকতা কৰিব বিচৰা প্ৰতিজনেই হ'ব পাৰে News Next Oneৰ এই বিপদসংকুল যাত্ৰাৰ অংশীদাৰ।
Thank you for contacting us!
© News Next One. All rights Reserved. Contact editor@newsnextone.com for any query. Powered by: Rongjeng Technologies.
